江南曲
江南三月杂花生，江上游人春眼明。琪树家家栖海鹤，垂杨处处带啼莺。就中最爱长洲苑，江草江花照人面。红粉偏多时世妆，青楼晓雾杂衣香。吴姬家在横塘住，卷帘正向花深处。十五弹筝不解羞，玉钗罗袂映春流。少年宝络桃花马，见此徘徊肠断者。醉倚黄垆看数钱，琵琶一曲心相怜。
主题：闺怨
情感：哀伤